Dominikonai

Dominikonų ordinas (arba Brolių pamokslininkų ordinas; , sutrumpintai OP) – Romos katalikų vienuolių religinis ordinas. Tai popiežiaus teisių ordinas, jas 1216 m. patvirtino popiežius Honorijus III.

Vadovaujasi šv. Augustino regula ir savo konstitucija. Tikslas – skelbti Dievo žodį, studijuoti, jų šūkis  – „Šlovinti, palaiminti, skelbti Žodį“. Kontempliatyvų gyvenimą sieja su apaštalavimu, steigia universitetus, juose dėsto. Dėvi baltą abitą su gobtuvu, juosiamą juodu odiniu diržu, prie kairiojo šono segi rožinį, škaplierių, juodą apsiaustą su gobtuvu. Yra 3 provincijos, apie 6000 narių (2002 m.).

 Istorija 

Dominikonų ordiną, dominikones ir Dominikonų pasauliečių broliją 1215 m. Tulūzoje įkūrė šv. Dominykas kovai su albigiečiais. Tais metais laikinąjį ordino patvirtinimą suteikė popiežius Inocentas III. 1216 m. gruodžio 22 d. popiežius Honorijus III oficialiai patvirtino ordiną.Dominican. Britannica.com (tikrinta 2025-12-01).

Dominikonų ordino vienuoliai tuo metu buvo pagrindiniai Šventosios inkvizicijos teismų tardytojai. XIII a. ypatingai aktyviai reiškėsi pietų Prancūzijoje. Buvo sukūrę institucinį registrą (archyvą), kuriame saugojo tardymo duomenis apie visus, kuriuos kada nors buvo tardę. Dominikonų vienuolynai kūrėsi Europoje prie didesnių miestų, mokymo centrų. Dominikonai steigė filosofijos, teologijos institutus, juose dėstė. Jie statė bažnyčias, vykdė misijas Prūsijoje, Mongolijoje, Kinijoje, Tolimuosiuose Rytuose, Okeanijoje, JAV.

Dominikonų ministras kartu buvo ir popiežiaus rūmų magistras; jam buvo pavesta cenzūruoti knygas, sudarinėti draudžiamųjų knygų sąrašą. Dominikonai yra pirmieji katalikų vienuoliai, gavusieji teisę be leidimo visur sakyti pamokslus, klausyti išpažinčių, savo kapinėse laidoti pasauliečius. Jie Rožinio brolijos steigėjai, Kryžiaus kelio stočių pradininkai.

Iš dominikonų žymiausi teologai buvo Albertas Didysis, Tomas Akvinietis, iš ordino yra kilę popiežių.

 Lietuvoje 

Lietuvoje dominikonai pradėjo kurtis Mindaugo laikais. 1232 m. atvyko dominikonas šv. Jackus, 1251 m. dominikonai dalyvavo Mindaugo krikšto apeigose. Daugiausia dominikonų vienuolynų Lietuvos Didžiojoje Kunigaikštystėje atsirado XVII a. 1612 m. rytų slavų žemėse esantys dominikonai susivienijo į Šv. Jackaus provinciją. 1644 m. įkurtas Lenkijos provincijai priklausantis vikariatas, 1647 m. – Lietuvos Šv. Angelų Sargų provincija su centru prie Šv. Dvasios bažnyčios Vilniuje, kuriai priklausė 12, 1827 m. – 45 vienuolynai ir 6 rezidencijos.

1642 m. dominikonai Raseiniuose įsteigė Rožinio broliją, 1699 m. vargšų prieglaudą, pradinę mokyklą. 1642 m. įrengė Kryžiaus kelio stotis Žemaičių Kalvarijoje ir XVII a. antroje pusėje – Vilniuje. Palėvenėje dominikonas D. Sutkevičius (1782–1849) parengė lietuvių-lenkų (apie 1835 m., neišspausdinta) ir lietuvių-lotynų-lenkų kalbų (apie 1848 m., neišspausdinta) žodynus, R. Jasikevičius išleido pamokslų rinkinį lietuvių kalba (4 tomai 1855-1859 m.). Paparčiuose veikė noviciatas, parapinė mokykla, biblioteka, ten parašyta Lietuvos istorija (neišsp., autorius nežinomas). Vilniuje Šv. Dvasios vienuolyne veikė Filosofijos-teologijos institutas, biblioteka, vaistinė. XIX a. Rusijos valdžia dominikonų vienuolynus uždarė.

1935 m. atkurta Šv. Angelų sargų provincija, centras Raseiniuose. 1940 m. vienuolynas sovietų valdžios uždarytas. 1992 m. dominikonų veikla atnaujinta, Vilniuje prie Šv. Pilypo ir Jokūbo bažnyčios įkurtas Lietuvos, Latvijos, Estijos generalinis vikariatas. 1996 m. dominikonai įsteigė žurnalą jaunimui „Septyni“. Yra 6 broliai, 2 novicijai (2002 m.).

Lietuvos provincijos dominikonų vienuolynai:

 Vieta  Veikimo metaiAgluona1700-1891Astravas (Baltarusija)1618-1832Astrouna (Vitebsko sritis)1622-1832Ašmena1667-1850Aukštadvaris1629-1832Bielyčia1788-1832Brasta (Brestas)1630-1831Choroščius (Palenkės vaivadija)1656-1832Derečinas1816-1832Druja (Breslaujos rajonas) 1690-1832Dunilovas (Pastovių rajonas) 1683-1850Gardinas1633-1833Glitiškės1700-1744Kaniūkai (Gardino sritis)1735-1832Kaunas1621-1845Klimavičai (Mogiliavo sritis)1626-1832Klimonys (Varanavo rajonas) 1683-1832Kniažycai (Mogiliavo sritis)1681-1832Krasnystokas (Palenkės vaivadija)1662-1842Liškiava1694-1814Merkinė1605-1832Nesvyžius1672-1835Orša1649-1864Palėvenė1676-1865Palonka (Baranovičių rajonas) 1680-1835Paparčiai1649-1864Polockas1672-1832Raseiniai1642-1889,1932-40, 1999–2001Seinai1603-1805Skapiškio dominikonų vienuolynas1750-1832Slanimas1680-1845Šumskas1696-1861Trakų dominikonų vienuolynas1678-1864Valeuka (Naugarduko rajonas) 1685-1835Vilnius, Šv. Dvasios vienuolynas1501-1844Vilniaus šv. Jokūbo ir Pilypo vienuolynas1642-1844, nuo 1992Vilnius, Šv. Kryžiaus atradimo vienuolynas1661-1850Virbalis1643-1814Vosyliškės (Gardino sritis)1658-1832Zabelai (Vitebsko sritis)1716-1838Žemaičių Kalvarija1642-1893

 Šaltiniai 

 Nuorodos 

 Dominikonai Lietuvoje 
 Dominikonai Lietuvoje 1855 m.